钦定古今图书集成/明伦汇编/氏族典/第233卷 > 《苏州府志》 > 张放
## 钦定古今图书集成/明伦汇编/氏族典/第233卷 > 《苏州府志》 > 张放

按《汉书张汤传》：“临尚敬武公主，薨，子放嗣。鸿嘉中，上
欲遵武帝故事，与近臣游宴。放以公主子开敏得幸，
放取皇后弟平恩侯许嘉女。上为放供张，赐甲第，充
以乘舆服饰，号为天子取妇皇后，嫁女为侍中中郎
将，与上卧起，宠爱殊绝，常从为微行。时数有灾异，议
者咎放。上不得已，左迁放北地都尉。数月，复征入侍”
中。太后以放为言，出为天水属国都尉。岁馀，征归第
视母公主疾。主瘳，出为河东都尉。复征为侍中、光禄
大夫，秩中二千石。丞相方进复奏放，上不得已，遣就
国。数月，成帝崩，放思慕，哭泣而死。